**0RDENSREGLEMENT FOR GRYTASTRANDA MONTESSORISKULE**

Styret for Grytastranda Montessoriskule har vedteke at fylgjande ordensreglement skal gjelde frå start skuleåret 2013-2014.

**1 Innleiing**.

**Heimel:** Ordensreglementet er gjeve med heimel i Privatskulelova §§ 3-3,3-9 , 3-10 og 3-13,- og Skadeerstaningslova §1-2

I tillegg til dette skulereglementet er det gjeve løyve for dei einskilde undervisningsgruppene å utarbeide utfyllande klassereglar.

**Formål:** Grytastranda Montessoriskule sitt ordensreglement skal vere medverkande til utvikling av positive relasjonar mellom elevane,-og mellom lærarane og elevane.Reglementet seier noko om kva som er akseptabel oppførsel på skulen, skuleveien,SFO og på all organisert verksemd i skulen sin regi.Målet er at kvar einskild elev får oppleve tryggleik ,trivsel og gode vilkår for læring og utvikling gjennom skuleløpet.

**Kvar gjeld ordensreglementet:** Ordensreglementet gjeld for elevar i all aktivtet på heile skuleområdet i skuletida , SFO-tida og ved evt. andre arrangement som skulen organiserer. Reglementet gjeld dessutan for all organisert aktivitet i skulen sin regi også utanfor skuleområdet.

**Skulen pliktar å gjere elevane og foreldre/føresette kjende med gjeldande ordensreglement.**

**2 Reglar**

**HOVUDREGEL:VER MOT ANDRE SLIK DU VIL AT ANDRE SKAL VERE MOT DEG!**

**Omsyn og omtanke:** Alle skal kunne kjenne seg trygge og trivast på skulen. Sjølv om vi er ulike, er vi alle like verdfulle.

Difor:

* Er vi positive og merksame mot kvarandre;-viser hensyn og respekt
* Skal ingen bli erta , plaga eller mobba i tid der skulen har ansvar for eleven
* Må vi ikkje slåst
* Må ingen kaste snøball på anna enn oppsette blinkar eller på anvist plass
* Legg vi bort ufin munnbruk
* Må vi vere varsame med kvarandre og unngå voldsam og fårleg leik
* Må vi halde arbeidsro i timane;-møte presis til timar og avtalar
* Må vi ikkje bruke mobiltelefon på skulen anna enn i særlege tilfelle avtala med lærar på førehand
* Fotograferer vi ikkje ;- tek heller ikkje video og lydopptak i tid der skulen har organisert aktivitet utan etter løyve frå vaksen tilsett,-eller som elevaktivitet som del av eit undervisningsopplegg

**Samarbeid og medansvar:** Vi er saman om ansvaret for det fysiske og psykiske miljøet på skulen.

Difor:

* Hjelper vi kvarandre
* Møter vi til rett tid
* Har vi med det vi treng
* Steller vi pent med bøker og materiell og alt anna felles skuleutstyr både inne og ute
* Legg vi på plass igjen det vi har brukt, slik at andre kan ha nytte av det
* Held vi skuleanlegg i orden både inne og ute
* Leverer vi snarast melding ved fråvere.Ugyldig fråvere skal varslast foreldra. Når det er forsvarleg, kan skulen etter søknad frå foreldra gje den einskilde eleven permisjon i inntil to veker (Privatskulelova §3-13)
* Tek vi vare på og har ansvar for eigne verdisaker som vi tek med til skulen utan etter krav eller ynske frå skulen.
* Tek vi ikkje med gjenstander som kan skade personar,bygningar , inventar eller ustyr på skulen.
* Skulen sin internett-tilgang skal som hovudregel berre nyttast til undervisningsføremål

**Helse:**  Kroppen din er verdfull , og du bør ta godt vare på den.

Difor:

* Må ingen røyke eller bruke andre rusmidlar under opplegg i skulen sin regi på eller utanfor skulen.
* Brukar vi ikkje søte drikkar,snop eller tyggegummi utan etter avtale med vaksne tilsette i særlege tilfelle.
* Er vi ute i friminutta
* Er vi med i kroppsøvinga og anna fysisk aktivitet,-skiftar klede og dusjar etter samråd mellom foreldre/føresette-lærar/vaksen tilsett.
* Blir vi heime til vi er symptomfrie under sjukdom for å unngå smittespreiing.Blir vi sjuke på skulen, skal vi hentast.

**Trafikk og tryggleik:** Vi ynskjer at skuletid og skuleveg skal vere tryggast mogeleg.

Difor:

* Brukar vi hjelm og refleks når dette er formålstenleg for eleven
* Syklar vi ikkje til skulen utan etter løyve frå foreldra
* Følgjer vi reglane for bruk av sykkel, spark,rollerblades,sparksykkel o.l. som er utarbeidd for bruk på skulen sitt område
* Oppfører vi oss fint og roleg på skulebussen
* Følgjer vi dei reglane som gjeld for turar og ekskursjonar i skulen sin regi.

**3. Konsekvensar ved regelbrot –sanksjonar.**

Dersom elevane viser ei åtferd som er i strid med reglane nemnt ovanfor, skal reaksjonsformer nyttast som nemnt i punkta under. Skulen har som klar målsetting at elevane før reaksjonar vert iverksette ,har ei klar forståing av kva reglar i ordensreglementet dei har brote , og kvifor skulen må reagere på dette. Eleven skal i den grad det er mogeleg, få høve til å gjere opp for seg i ei sak;- få høve til å bøte på skade.Det er berre den eller dei elevane som har gjort seg skuldige i reglementsbrot som det kan sanksjonerast mot.

**Ved regelbrot kan skulen:**

* Ved lærar ha ein samtale med elev/elevar med sikte på oppklaring og påfylgjande rettleiing sett i høve til reglement.Munnleg eller skriftleg åtvaring.Megling mellom ulike partar i ein konflikt , med sikte på konfliktløysing.
* Kontakte heimen og involvere foreldre/føresette .
* Kalle foreldre/føresette inn til konferanse vedkomande eleven sin situasjon.
* Gje pålegg om oppgåver for å rette opp skade som er påført skulen sin eigedom eller eigedelar innanfor omfang og vanskegrad som er passande etter eleven sine føresetnader.
* Sende med eleven lekser heim, dersom eleven ikkje utfører arbeid som forventa på skulen
* Plassere elev som forstyrrar læringa til andre medelevar i eigna lokale utanfor klasserommet, -med jamnleg tilsyn
* Pålegge ein elev å vere tilstades på skulen før og/eller etter skuletid i samband med samtalar og/eller for å utføre pålagde oppgåver.
* Ta beslag i gjenstander som kan verke forstyrrande og fårlege i høve til medelevar, og/eller som kan nyttast til å skade andre i skulesamfunnet,-og andre sine eigedelar.Kontakt heimen.
* Ta beslag i rusmidlar og tobakk. Foreldre/føresette skal kontaktast.
* Skal skulen ved observert eller påstått mobbing nytte skulen sin eigen «mobbeplan»
* Sette eleven i ei anna gruppe på skulen ,-mellombels eller permanent. Eleven fylgjer den nye gruppa sine aktivitetar/dagsrytme,men arbeider etter eigen arbeidsplan for sitt steg.
* Sende ein elev heim frå skuletur;- der foreldre/føresette er ansvarlege for kostnader ved heimsendinga.

**Vidare etter Privatskulelova §3-10 , §3-3 og Skadeerstatningslova §1-2 sine reguleringar kan skulen:**

* Gje lærarane mynde til å ta avgjerd om bortvising frå eiga undervisning for ei opplæringsøkt, avgrensa til to klokketimar
* Vise elevar bort for enkelttimar eller for resten av dagen, Rektor ved skulen vedtek sjølv bortvising etter å ha rådført seg med lærarane til eleven. Foreldra skal varslast før det blir sett i verk bortvising for resten av dagen.
* Når omsynet til dei andre elevane tilseier det, i særlege tilfelle flytte ein elev til ein offentleg skole i heimkommunen. Før det blir gjort enkeltvedtak om å flytte ein elev, skal ein ha prøvd andre tiltak. Heimkommunen gjer vedtak. Departementet er klageinstans.
* Gjere foreldre/føresette erstatningspliktige for inntil 5000 kr for skadar eller hærverk på skulen sin eigedom,bygningar og eigedelar.

**4. Framgangsmåte ved vedtak om tiltak og sanksjonar.**

Eleven har alltid rett til å forklare seg for den som tek avgjerda vedkomande bruk av sanksjonar og tiltak som knyter seg til skulen sine eigne utarbeidde ordensreglar.

Straffbare tilhøve blir melde til politiet.

Ved alvorlege regelbrot der det m.a. er aktuelt å nytte sanksjonar knytt til Privatskulelova §3-3 og §3-10 ,-og Skadeerstatningslova 1-2 sine reguleringar,-skal det etter Forvaltningslova § 2 fattast enkeltvedtak. Vedtaket kan påklagast av foreldre/føresette etter Forvaltningslova §28 innan ein frist på tre veker frå det tidspunktet foreldre/føresette tok mot vedtaket (Forvaltningslova §29) . Ein eventuell klage skal rettast til skulen som fatta enkeltvedtaket. Dersom skulen ikkje finn å kunne gjere om på vedtaket,-eller å gje klagar medhald,-så vil klaga bli sendt til Fylkesmannen i Møre og Romsdal. Fylkesmannen er endeleg klageinstans.

Grytastranda Montessoriskule sitt ordensreglement vart handsama i styremøte 18.juni 2013 og vart vedteke slik det ligg føre.

Ragnhild Skogrand Ole Henning Bjørnevik

-rektor- -styreformann-